«Barselona» shartnomasi nihoyasiga yetayotgan Luis Enrike jamoani tark etadigan bo‘lsa, uning o‘rnini egallashi mumkin bo‘lgan murabbiylarni izlashda davom etmoqda. Sport.es nashri bergan xabarga ko‘ra, kataloniyaliklar rahbariyati «PSJ» va Fransiya terma jamoalari sobiq bosh murabbiyi Loran Blan bilan aloqaga chiqishgan. 51 yoshli fransuz «Barselona» safida futbolchi sifatida 1996/97 yilgi mavsumda to‘p surgan. Oldinroq, «Barselona»ni boshqarishi mumkin bo‘lgan murabbiylar ro‘yxatiga Xorxe Sampaoli («Sevilya»), Ernesto Valverde («Atletik»), Ronald Kuman («Everton») va Eusebio Sakristan («Sosedad») nomlari kiritilgani xabar qilingandi.